Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4889

4. fejezet Forgószárnyas légijármű műszerek, felszerelések és repülési okmányok Megjegyzés: A forgószárnyas légijármű távközlési és navigációs felszerelésére vonatkozó előírásokat az 5. fejezet tartalmazza. 4.1 Általános rész 4.1.1 A légialkalmassági bizonyítvány kiadásához szükséges alapvető felszereléseken kívül a felhasznált forgószárnyas légijármű típustól valamint a repülés végrehajtásának körülményeitől függően a következő pontokban előírt műszereket, felszereléseket és repülési okmányokat helyezzék el vagy szállítsák a forgószárnyas légijárművön. Az előírt műszereket és berendezéseket, beleértve azok felszerelését is a lajstromozó állam hagyja jóvá vagy fogadja el. 4.1.2 A forgószárnyas légijármű szállítson egy tanúsított hiteles másolatot a 2.2.1 fejezetben meghatározott légijármű üzembentartási engedélyből, és egy másolatot a forgószárnyas légijármű típusra érvényes felhatalmazásokból, feltételekből és korlátozásokból, melyek a tanúsítással összefüggésben kerültek kiadásra. Amikor a tanúsítás és a hozzá kapcsolódó felhatalmazások, feltételek és korlátozások a járató állama részéről az angoltól eltérő nyelven kerül kiadásra, akkor mellékeljék az angol nyelvű forditásokat is. Megjegyzés – a légijármű üzembentartási engedélyére és az ahhoz kapcsolódó azon, az üzemeltetési specifikációban esetleg megadott felhatalmazásokra, feltételekre és korlátozásokra vonatkozó útmutatót az Üzemeltetés Felügyeleti, Jogosítási és Folyamatos Ellenőrzési Eljárások Kézikönyve (Doc 8335) tartalmazza. 4.1.3 A járató az üzemeltetési kézikönyvben helyezze el a járató állama által jóváhagyott minimális felszerelési jegyzéket (MEL), amelynek segítségével a légijármű parancsnoka eldöntheti, hogy a repülés végrehajtása megkezdhető vagy egy közbenső állomástól folytatható abban az esetben, ha bármely műszer, felszerelés vagy rendszer üzemképtelenné válik. Ahol a járató állama nem azonos a lajstromozó állammal, a járató állama biztosítsa, hogy a minimális felszerelési jegyzék az adott forgószárnyas légijármű esetében ne befolyásolja a lajstromozó állam vonatkozó légialkalmassági előírásainak teljesítését. Megjegyzés: A minimális felszerelési jegyzék (MEL) tájékoztatót az E. Melléklet tartalmazza. 4.1.4 A járató az üzemeltetési valamint a hajózószemélyzet részére, minden egyes üzemeltetett légijármű típushoz biztosítson légijármű üzemeltetési kézikönyvet, amely tartalmazza az adott légijármű típus üzemeltetéséhez szükséges általános, rendellenes és vészhelyzeti üzemeltetési eljárásokat. A kézikönyvben továbbá részletezzék a légijármű rendszereit és a felhasználandó ellenőrzési jegyzékeket is. A kézikönyvet az emberi tényezők alapelveinek figyelembevételével készítsék el. A kézikönyv legyen könnyen hozzáférhető a személyzet minden tagja számára, a repülés teljes időtartama alatt. Megjegyzés: Az Emberi Tényezők alapelveinek alkalmazására vonatkozó útmutató az Emberi Tényezők Kiképzési Kézikönyv-ében (Doc 9683) található. 4.2 Az összes forgószárnyas légijármű összes repülése 4.2.1 A forgószárnyas légijárművet szereljék fel azokkal a műszerekkel, amelyek a hajózószemélyzet számára lehetővé teszik a forgószárnyas légijármű repülési pályájának irányítását és ellenőrzését, bármely előírt eljárás művelet végrehajtását valamint a forgószárnyas légijármű üzemeltetési korlátozásainak a várható üzemeltetési körülmények között történő megfigyelését. 4.2.2 A forgószárnyas légijárművet szereljék fel:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes